Na podlagi

* Zakon o spodbujanju skladnega regionalnega razvoja (Uradni list RS, št. 20/11, 57/12 in 46/16),
* Pravilnika o postopkih za izvrševanje proračuna Republike Slovenije (Uradni list RS, št.50/07, 61/08, 99/09, 3/13, 81/16),
* Uredbe o izvajanju lokalnega razvoja, ki ga vodi skupnost v programskem obdobju 2014-2020 (Uradni list RS, št. 42/15, 28/16, 73/16, 72/17),
* Uredbe EU št. 1303/2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L št. 347, z dne 20.12.2013),
* Uredbe Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije, pri pomoči de minimis (UL L 352, z dne 24.12.2013),
* Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta (Uradni list RS, št. 29/15, 36/16, 58/16 in 69/16 – popr, 69/17.),
* Zakona o javnem naročanju ZJN-3 (Uradni list RS 91/15),
* Odločitve o podpori Službe Vlade RS za razvoj in evropsko kohezijsko politiko št. 9-5/20/MGRT/0 z dne 4.10.2016,
* Soglasja MGRT št. 331-33/2015/16 z dne 4.10.2016
* Odločbe št. 33151-33/2015/25 z dne 11.10.2016,
* Navodil OU o upravičenih stroških za sredstva evropske kohezijske politike v programskem obdobju 2014-2020,
* Navodil za določanje in preverjanje tipov stroškov v okviru pristopa CLLD (sklad EKSRP in sklad ESPR) št.: 3312-43/2016/53, z dne 2.2.2018 in
* Strategije lokalnega razvoja, ki jo je na svoji 1. redni seji dne 21.1.2016 sprejela skupščina, LAS Barje z zaledjem objavlja

**2. JAVNI POZIV PODPORI IZVAJANJA OPERACIJ**

**V OKVIRU STRATEGIJE LOKALNEGA RAZVOJA LAS BARJE Z ZALEDJEM**

**ZA LETO 2019, 2020 IN 2021**

**OSNOVNI PODATKI O JAVNEM POZIVU**

|  |  |
| --- | --- |
| **Namen javnega poziva:** | Izvajanje operacij v okviru strategije lokalnega razvoja Las Barje z  zaledjem.  Sredstva se namenijo za:   * spodbujanje in razvoj turistične ponudbe, * spodbujanje trajnostne pridelave hrane, * aktiviranje notranjih virov, * podpora naložbam, * ohranjanje naravnih virov, * izvajanje aktivnosti za utrjevanje zavesti o lokalni pripadnosti, * oblikovanje in aplikacija modelov medgeneracijskega sodelovanja in vključevanja vseh ranljivih skupin v gospodarske in družbene aktivnosti.   Poziv je razdeljen na dva sklopa:  Sklop A – operacije, ki se sofinancirajo in sredstev EKSRP,  Sklop B – operacije, ki se sofinancirajo iz sredstev ESRR. |
| **Razpoložljiva sredstva in stopnja sofinanciranja:** | Višina razpisanih nepovratnih javnih finančnih sredstev znaša  **577.774,87 EUR** od tega:  **-** **Sklop A: 272.083,34 EUR iz EKSRP,**  **- Sklop B 305.691,53 EUR iz ESRR**.  Delež sofinanciranja za operacije, sofinancirane iz EKSRP (Sklop A) in ESRR (Sklop B ) znaša: 80 % upravičenih stroškov. |
| **Objava in zaključek javnega poziva:** | **Objava: 10.4.2018 Zaključek: 2.11.2018** |
| **Upravičenci do sredstev** | **Sklop A - EKSRP**  Upravičenci do sredstev so LAS ter fizične in pravne osebe, ki imajo stalno bivališče oziroma sedež na območju LAS, registrirano izpostavo, podružnico, organizacijsko enoto oziroma poslovno enoto na območju LAS. Upravičenci so to tudi pravne osebe javnega prava ali pravne osebe zasebnega prava v javnem interesu, ki delujejo na območju LAS.  **Sklop B - ESRR**  Upravičenci so lokalne akcijske skupine LAS, pravne osebe javnega in zasebnega prava, nevladne organizacije, institucije lokalnega razvoja. Fizične osebe, razen samostojnih podjetnikov niso upravičenci. |
| **Upravičena območja** | **Sklop A - EKSRP**  Upravičeno območje je območje LAS Barje z zaledjem, ki obsega naslednje občine: Brezovica, Borovnica, Dobrova-Polhov Gradec, Horjul, Log-Dragomer in Vrhnika. Operacije se lahko izvajajo na celotnem območju LAS Barje z zaledjem.  **Sklop B - ESRR**  Do sredstev sklada ESRR so upravičena samo naselja na območju LAS, ki so vključena v finančni okvir ESRR: Vrhnika, Dobrova - Polhov Gradec, Horjul, Brezovica pri Ljubljani, Borovnica, Verd, Jezero, Notranje Gorice, Dragomer, Log pri Brezovici, Rakitna, Vnanje Gorice. |
| **Ostale informacije o javnem pozivu** | Za vse informacije, pomoč pri pripravi vloge, svetovanjem povezanim s pripravo in prijavo vloge na javni poziv se lahko obrnete na LAS do treh dni pred rokom za prijavo:  po telefonu: 031/366 815,  po e-pošti: [info@lasbarje.si](mailto:info@lasbarje.si),  individualno svetovanje po predhodnem dogovoru.  Vprašanja in odgovori bodo sproti objavljeni na spletni strani <http://lasbarje.si> |

**I. Predmet sofinanciranja**

Predmet javnega poziva je podpora izvajanju operacij v okviru strategije lokalnega razvoja Las Barje z zaledjem. Sredstva se namenijo za:

* spodbujanje in razvoj turistične ponudbe,
* spodbujanje trajnostne pridelave hrane,
* aktiviranje notranjih virov,
* podpora naložbam,
* ohranjanje naravnih virov,
* izvajanje aktivnosti za utrjevanje zavesti o lokalni pripadnosti,
* oblikovanje in aplikacija modelov medgeneracijskega sodelovanja in vključevanja vseh ranljivih skupin v gospodarske in družbene aktivnosti.

Nepovratna sredstva se dodelijo za sofinanciranje operacij v okviru dveh sklopov:

Sklop A – operacije, ki se sofinancirajo in sredstev EKSRP,

Sklop B – operacije, ki se sofinancirajo iz sredstev ESRR.

Isto operacijo se lahko v okviru tega poziva prijavi le pod **en sklop** in v okviru **enega ukrepa**, Operacija lahko dosega več ciljev opredeljenih v SLR ali naslavlja več tematskih področij.

Ukrepi in pravila, ki veljajo za posamezen sklad, so opredeljena v za vsak sklop posebej.

|  |
| --- |
| **II. Sklop A: operacije financirane iz Evropskega kmetijskega sklada za razvoj podeželja** (**EKSRP)** |
| **Upravičenci do sredstev**  Upravičenci do sredstev so LAS ter fizične in pravne osebe, ki imajo stalno bivališče oziroma sedež na območju LAS, registrirano izpostavo, podružnico, organizacijsko enoto oziroma poslovno enoto na  območju LAS. Upravičenci so to tudi pravne osebe javnega prava ali pravne osebe zasebnega prava v javnem interesu, ki delujejo na območju LAS.  Kadar so upravičenci tudi pravne osebe javnega prava ali pravne osebe zasebnega prava v javnem interesu, ki delujejo na območju LAS, morajo biti v operacijo vključeni tudi partnerji, ki imajo stalno bivališče oz. sedež na območju LAS.  Podjetja v težavah, kot jih določa 2. člen uredbe 702/2013 niso upravičenci do sredstev.  **Upravičena območja za izvajanje operacij**  Upravičeno območje je območje LAS Barje z zaledjem, ki obsega naslednje občine: Brezovica,  Borovnica, Dobrova-Polhov Gradec, Horjul, Log-Dragomer in Vrhnika.  Operacije se lahko izvajajo na celotnem območju LAS Barje z zaledjem.  **Splošni pogoji upravičenosti**   1. Operacija mora biti skladna s cilji in kazalniki EKSRP in mora prispevati k uresničevanju ciljev in kazalnikov določenih v SLR. 2. Operacija se ne sme začeti izvajati pred obdobjem upravičenosti. Za začetek obdobja upravičenosti se šteje izdana odločba Agencije RS za kmetijske trge in razvoj podeželja (ARSKTRP). 3. Operacija mora biti izvedena v skladu s prijavljeno in odobreno vsebino s strani ARSKTRP ter področno zakonodajo. V obdobju izvajanja operacije in pred nastankom sprememb, lahko upravičenec največ dvakrat zaprosi za spremembo obveznosti določenih v odločbi.   Vsa potrebna dovoljenja za izvedbo operacije, kot jih za izvedbo operacij določajo področni predpisi morajo biti izdana najpozneje do zaključka izbirnega postopka na ravni odločanja v LAS.  Če je za operacijo predpisano gradbeno dovoljenje, mora biti pravnomočno gradbeno dovoljenje priloženo ob oddaji vloge.   1. Aktivnosti operacije se morajo zaključiti najkasneje v treh letih od pravnomočnosti odločbe o potrditvi s strani ARSKTRP. Obdobje trajanja aktivnosti operacije naj vključuje čas za izvedbo glavnih projektnih dejavnosti, čas za administrativni zaključek operacije, vključno s časom, od pošiljanja zahtevka na LAS in časom, ki ga LAS potrebuje za oddajo zahtevka v informacijski sistem zadevnega sklada. 2. Operacija se mora izvajati skladno z določili državnih pomoči, kjer je to relevantno. 3. Iz opisa operacije v vlogi mora biti razvidna zaprta finančna konstrukcija za celotno operacijo, kar pomeni, da mora prikazovati razdelitev posameznih stroškov po posameznih partnerjih in vrstah stroškov. 4. Kadar je predmet podpore operacija, ki se lahko izvede v okviru drugih ukrepov Programa razvoja podeželja mora biti v vlogi utemeljena dodana vrednost posamezne operacije, dostop javnosti do rezultatov operacije, inovativne značilnosti operacije na lokalni ravni, razpoložljivost proračuna ali integrirana operacija. 5. Operacije morajo biti označene skladno z Navodili za informiranje in obveščanje javnosti o aktivnostih, ki prejemajo podporo iz Programa razvoja podeželja Republike Slovenije za obdobje 2014-2020. 6. Če vrednost posamezne operacije znaša nad 20.000 EUR se lahko izvaja v treh fazah, vendar mora biti vrednost posameznega zahtevka za izplačilo višja od 5.000 EUR. 7. Upravičenec, ki je pravna ali fizična oseba, ima lahko na dan oddaje vloge do 50 EUR neporavnanih zapadlih davčnih obveznosti do države.   **Upravičenost stroškov**   1. Upravičeni so le tisti stroški, ki so neposredno povezani z operacijo in cilji operacije. 2. Upravičeni stroški operacije se ne smejo sofinancirati iz drugih javnih virov, razen kadar so upravičenci občine, ki so članice LAS. V tem primeru se prispevek občin ne šteje za javna sredstva. 3. V skladu z 2. odstavkom 28. Člena Uredbe CLLD so upravičeni samo stroški, ki so nastali skladno s posebnimi pogoji zadevnega sklada in so opredeljeni v Navodilih za določanje in preverjanje tipov stroškov v okviru pristopa CLLD (https://www.program-podezelja.si/sl/101-prp-2014-2020/ukrepi-in-podukrepi-prp-2014-2020/podpora-za-lokalni-razvoj-v-okviru-pobude-leader/859-5-2-2018-navodila-za-upravicene-stroske-clld-za-sklada-eksrp-in-espr) ter stroški, ki jih je LAS v Strategiji lokalnega razvoja opredelila kot upravičene. 4. Najnižja vrednost javne podpore posamezne operacije, ki se sofinancira je 2.000 EUR. Najvišji znesek javne podpore za posamezno operacijo je 300.000 EUR. 5. Operacija se izvede le na območju LAS, razen če gre za stroške promocije, ki se lahko izvedejo na območju Slovenije, razen v mestih z več kot 10.000 prebivalci (programsko območje). 6. Če so upravičenci zavezanci za ZJN-3, se mora operacija izvajati skladno z zakonodajo na področju javnih naročil. Upravičenci, ki niso zavezanci, pa morajo izvajati operacijo skladno s temeljnimi načeli ZJN-3. 7. Upravičenci morajo upoštevati najvišje priznane vrednosti za posamezno vrsto upravičenega stroška. Za najvišje priznane vrednosti se uporablja katalog stroškov najvišjih priznanih vrednosti in katalog kmetijske in gozdarske mehanizacije po 64 členu uredbe CLLD. Če stroški niso določeni v katalogih mora upravičenec priložiti 3 ponudbe, razen v primerih, ki so natančneje opredeljeni v razpisni dokumentaciji. 8. Upravičenci, ki vodijo računovodstvo v skladu z nacionalnimi predpisi in so vključeni v izvajanje operacij, morajo za upravičene in dejansko nastale stroške voditi ločeno računovodstvo ali ločeno računovodsko kodo za vse transakcije v zvezi z operacijo. 9. Stroški zunanjih izvajalcev, zajemajo stroške opravljenih storitev arhitektov, inženirjev in svetovalcev, za pridobitev gradbenega dovoljenja, projektne oz. tehnične dokumentacije, stroški svetovanja povezani z okoljsko in ekonomsko trajnostjo, študije izvedljivosti, geodetska in agronomska dela, arheološka izkopavanja in gradbeni nadzor nad izvedbo gradbenih in obrtniških del. Datum začetka upravičenosti stroškov storitev zunanjih izvajalcev je 1.1.2014. Ti stroški lahko predstavljajo največ 10% upravičenih stroškov. 10. Stroški za namen koordinacije in vodenja operacije lahko zajemajo največ 10% upravičenih stroškov za zadevno operacijo. 11. Stroški promocije na programskem območju, ki se neposredno navezujejo na izvajanje operacije, lahko zajemajo največ 10% v upravičenih stroškov za zadevno operacijo. 12. Upravičenec iz lastnih sredstev zagotovi pokrivanje 20 % upravičenih stroškov in neupravičene stroške.   **Neupravičeni stroški:**   1. stroški materiala, opreme in storitev, namenjenih za zasebno rabo, 2. splošni upravni stroški, 3. obresti za dolgove, 4. davek na dodano vrednost, 5. stroški priprave vloge in zahtevka za izplačilo, 6. rabljena oprema in mehanizacija, 7. štipendije in nagrade, 8. naročnine na časopise in drugo periodiko, 9. stroški izobraževanj in usposabljanj, ki niso neposredno povezani z aktivnostmi operacije in stroški izdelave dokumentacije, študij, analiz, ocen, strategij in drugih podobnih raziskav, kadar niso neposredno povezane z določeno operacijo, 10. stroški nakupa zemljišč, 11. prispevek v naravi, 12. nepremičnine na katerih se opravlja izvršba v skladu s predpisi, ki urejajo izvršbo in zavarovanje   **Ukrepi**  **CILJ 1 : Spodbujanje podjetniških idej, ki vključujejo notranje vire za ustvarjanje novih delovnih mest**  **Ukrep 1.1 Spodbujanje in razvoj turistične ponudbe**  **Opis ukrepa:**  Sredstva se namenijo za razvoj novih inovativnih turističnih produktov, prireditev in storitev z namenom dviga kvalitete storitev, trženja in mreženja. V ukrep se lahko vključujejo manjše naložbe v turistično infrastrukturo, obnovo objektov kulturne dediščine in ureditev območja naravnih vrednot, kadar je to potrebno za izvedbo operacije. Posebna pozornost bo namenjena vključevanju mladih in drugih ranljivih skupin. Inovativnost posameznih operacij mora biti izražena z novo vsebino, drugačno izvedbo ali vključuje nove ciljne skupine.  **Upravičene aktivnosti:**   1. izobraževanja, delavnice, ogledi dobrih praks ipd., 2. stroški organizacije novih prireditev namenjenih obiskovalcem, 3. nakup opreme, 4. naložbe v manjšo turistično infrastrukturo, 5. manjše naložbe v obnovo objektov kulturne dediščine, 6. ureditev območja naravnih vrednot, 7. stroški promocije, stroški trženja povezani z operacijo, 8. drugi materialni stroški in storitve.   **Posebna določila**:   1. podprte bodo samo operacije, v katere bosta vključena več kot dva partnerja, 2. operacije, ki bodo vključevale samo naložbo ne bodo upravičene do sofinanciranja v okviru tega ukrepa.   **Ukrep 1.2. Spodbujanje trajnostne pridelave hrane**  **Opis ukrepa:**  Ukrep bo spodbujal nove modele trženja lokalno pridelane hrane, vzpostavljanje kratkih dobavnih verig, uporabe lokalne hrane v osnovnih šolah, ureditvi prostorov za trženje in pridelavo hrane, naložbe v sodelavne prostore in druge prostore potrebne za izvedbo operacij, ureditev učnih vrtičkov, izobraževalnih kmetij ter prostorov za prikaz in prakticiranje tradicionalnih kmečkih opravil namenjenih izobraževanju in spoznavanju pomena kakovostno pridelane hrane. Do podpore bodo upravičene le operacije, v katere bo vključenih več partnerjev.  **Upravičene aktivnosti**:   1. izobraževanja, delavnice, ogledi dobrih praks ipd., 2. stroški organizacije novih prireditev namenjenih obiskovalcem, 3. stroški manjših naložb in nakup opreme, 4. stroški promocije, stroški trženja, 5. drugi materialni stroški in storitve.   **Posebna določila**:   1. podprte bodo samo operacije, v katere bosta vključena več kot dva partnerja, 2. operacije, ki bodo vključevale samo naložbo ne bodo upravičene do sofinanciranja v okviru tega ukrepa.   **Ukrep 1.3 Aktiviranje notranjih virov**  **Opis ukrepa:**  Ukrep bo usmerjen v spodbujanje razvoja podjetništva, ki bo temeljilo na uporabi notranjih virov (človeški, materialni, itd). Podprte bodo podjetniške ideje, ki bodo za doseganje cilja aktivnosti usmerjale v izobraževanje in povezovanje strokovnih inštitucij z gospodarskimi subjekti, nudile podporo pri realizaciji podjetniških pobud in povezovanju v različne oblike partnerstev, tudi s pomočjo manjših naložb v skupne prostore ki jih uporabljajo deležniki sorodnih panog (npr.: sodelavni prostori), ter spodbujanju razvoja ustvarjalnih skupnosti. Do podpore bodo upravičene le operacije, v katere bo vključenih več partnerjev.  **Upravičene aktivnosti**:   1. stroški izobraževanj, delavnic, 2. materialni stroški in stroški storitev, 3. stroški manjših naložb in nakup opreme, 4. stroški promocije in stroški trženja.   **Posebna določila**:   1. podprte bodo samo operacije, v katere bosta vključena več kot dva partnerja, 2. operacije, ki bodo vključevale samo naložbo ne bodo upravičene do sofinanciranja v okviru tega ukrepa.   **CILJ 2: Izboljšanje kakovosti bivanja**  **Ukrep 2.1 Razvoj osnovnih storitev**  **Opis ukrepa:**  Spodbujanje manjših naložb, ureditve in nakup opreme v objekte skupnega pomena, oživljanje vaških jeder, obnovo in opremo rekreacijskih površin ipd.  **Upravičene aktivnosti**:   1. stroški naložb v objekte skupnega pomena (kulturni domovi, gasilski domovi, prostori za 2. medgeneracijska druženja, 3. stroški naložb v rekreacijsko infrastrukturo za javno uporabo (otroška igrišča, športna igrišča,…), 4. stroški opreme za ureditev naselja.   **CILJ 3: Ohranjanje narave in kulturne krajine**  **Ukrep 3.1 Ohranjanje naravnih virov**  **Opis ukrepa:**  Na območju LAS sta dve zavarovani območji narave (Krajinski park Ljubljansko barje in Polhograjski dolomiti) in veliko območji Nature 2000. Zaradi poglabljanja neravnovesja med varstvom narave, kmetijstvom, turizmom in podjetništvom bodo podprte operacije, katerih vsebina bo usmerjena v izobraževanje in ozaveščanje o pomenu ohranjenega okolja, zagotavljanju interpretacije narave, povezovanju strokovnih inštitucij z gospodarskimi subjekti in ohranjanju habitatov, spodbujanju razvoja okolju prilagojenih kmetijskih praks, ozaveščanju in ukrepanju glede invazivnih tujerodnih rastlinskih in živalskih vrst.  **Upravičene aktivnosti**:   1. stroški izobraževanj, delavnic, 2. materialni stroški in stroški storitev, 3. stroški manjših naložb in nakup opreme, 4. stroški promocije.   **CILJ 4: Zmanjšanje onesnaženosti okolja in ohranjanje naravnih virov**  **Ukrep 4.1 Zmanjšanje onesnaženosti okolja**  **Opis ukrepa:**  Ukrep je bo usmerjen v izobraževanje in osveščanje lokalnega prebivalstva in obiskovalcev ter razvijanju modelov krožnega gospodarstva in okolju prijaznejše (trajnostne) mobilnosti. Podprte bodo operacije, ki razvijajo sisteme zbiranja in ponovne uporabe odpadkov, z namenom zagotavljanja daljšega kroženja izdelkov v rabi in okolju prijaznejšo mobilnost, ki bo povezovala različne oblike prevoza (javna prevozna sredstva, železnica, kolesarstvo, ipd), vključno z manjšimi vlaganji v okoljsko infrastrukturo in obnovo sistemov tematskih, kolesarskih in drugih poti, ki vplivajo na zmanjševanje emisij toplogrednih plinov. Podprte bodo operacije ozaveščanja o onesnaževalih zunanjega zraka, zlasti ko gre za ogrevanje z neprimerno pripravljeno lesno biomaso in drva **.Upravičene aktivnosti**:   1. stroški izobraževanj, delavnic, ogledov dobrih praks, 2. materialni stroški in stroški storitev, 3. stroški manjših naložb in nakup opreme, 4. stroški promocije.   **CILJ 5: Okrepiti socialni kapital območja in socialno integracijo med prebivalci**  **Ukrep 5.1 Izvajanje aktivnosti za utrjevanje zavesti o lokalni pripadnosti**  **Opis ukrepa:**  Podprte bodo operacije, ki bodo spodbujale različne oblike društvenih dejavnosti in druge oblike povezovanja, ki bodo okrepile lokalno identiteto prebivalcev. Podprta bodo izobraževanja, delavnice, prireditve in predstavitve, vključno z manjšimi naložbami namenjenimi ureditvi prostorov. Z višjo intenzivnostjo sofinanciranja bomo spodbujali inovativne in partnerske operacije ter operacije, ki bodo  vključevale ranljive in druge skupine.  **Upravičene aktivnosti**:   1. stroški izobraževanj, delavnic, ogledov dobrih praks, 2. materialni stroški in stroški storitev, 3. stroški manjših naložb in nakup opreme, 4. stroški promocije.   **Ukrep 5.2 Oblikovanje in aplikacija modelov medgeneracijskega sodelovanja in**  **vključevanja vseh ranljivih skupin v gospodarske in družbene aktivnosti**  **Opis ukrepa:**  Aktivnosti bomo usmerjali v razvoj modelov medgeneracijskega povezovanja in sodelovanja, vključevanja ranljivih in drugih skupin v družbeno življenje lokalne skupnosti ter v gospodarske aktivnosti. Podprta bodo izobraževanja, delavnice, prireditve in predstavitve, vključno z manjšimi naložbami namenjenimi ureditvi prostorov. Z višjo intenzivnostjo sofinanciranja bomo spodbujali inovativne in partnerske operacije ter operacije, ki bodo vključevale ranljive in druge skupine.  **Upravičene aktivnosti**:   1. stroški izobraževanj, delavnic, ogledov dobrih praks, 2. materialni stroški in stroški storitev, 3. stroški manjših naložb in nakup opreme, 4. stroški promocije. |

|  |
| --- |
| **III. Sklop B  operacije financirane iz Evropskega regionalnega sklada (ESRR)** |
| **Upravičenci do sredstev**  Upravičenci so lokalne akcijske skupine LAS, pravne osebe javnega in zasebnega prava, nevladne organizacije, institucije lokalnega razvoja. Fizične osebe, razen samostojnih podjetnikov niso upravičenci.  Podjetja v težavah, kot jih določa 2. člen uredbe 702/2013 niso upravičenci do sredstev.  Kadar so upravičenci tudi pravne osebe javnega prava ali pravne osebe zasebnega prava v javnem interesu, ki delujejo na območju LAS morajo biti v operacijo vključeni tudi partnerji, ki imajo stalno bivališče oz. sedež na območju LAS.  **Upravičena območja za izvajanje operacij**  Do sredstev sklada ESRR so upravičena samo naselja na območju LAS, ki so vključena v finančni okvir ESRR: Vrhnika, Dobrova - Polhov Gradec, Horjul, Brezovica pri Ljubljani, Borovnica, Verd, Jezero, Notranje Gorice, Dragomer, Log pri Brezovici, Rakitna, Vnanje Gorice.  **Splošni pogoji upravičenosti**   1. Operacija mora biti skladna s cilji in kazalniki ESRR ter mora prispevati k uresničevanju ciljev in kazalnikov določenih v SLR. Operacije morajo prispevati k ciljem specifičnega kazalnika - število deležnikov na lokalni ravni, vključenih v izvajanje projektov, število prebivalcev, ki živijo na območjih s strategijami lokalnega razvoja in številu podprtih partnerstev. 2. Operacija se ne sme začeti izvajati pred obdobjem upravičenosti. Za začetek obdobja upravičenosti se šteje vložitev vloge na Ministrstvo za gospodarski razvoj in tehnologijo (MGRT).   Operacija mora biti izvedena v skladu s prijavljeno in odobreno vsebino s strani MGRT ter področno zakonodajo. V obdobju izvajanja operacije in pred nastankom sprememb, lahko upravičenec največ dvakrat zaprosi za spremembo operacije. V skladu z navodili je mogoče za spremembo zaprositi le zaradi spremenjenih okoliščin, višje sile ali izjemnih okoliščin Vsa potrebna dovoljenja za izvedbo operacije, kot jih za izvedbo operacij določajo področni predpisi, morajo biti izdana najpozneje do zaključka izbirnega postopka na ravni odločanja v LAS.  Če je za operacijo predpisano gradbeno dovoljenje, mora biti pravnomočno gradbeno dovoljenje priloženo ob oddaji vloge.   1. Aktivnosti operacije se morajo zaključiti najkasneje v treh letih od podpisa pogodbe o sofinanciranju z MGRT. Obdobje trajanja aktivnosti operacije naj vključuje čas za izvedbo glavnih projektnih dejavnosti in čas za administrativni zaključek operacije, vključno s časom, od pošiljanja zahtevka na LAS in časom, ki ga LAS potrebuje za oddajo zahtevka v informacijski sistem zadevnega sklada. 2. Operacija se mora izvajati skladno z določili državnih pomoči, kjer je to relevantno. 3. Iz opisa operacije v vlogi mora biti razvidna zaprta finančna konstrukcija za celotno operacijo, kar pomeni, da mora prikazovati razdelitev posameznih stroškov po posameznih partnerjih in vrstah stroškov. 4. Okvirno razmerje 70:30 med operacijami, ki se izvajajo v obliki partnerstev in operacijami, ki jih upravičenci izvajajo in prijavljajo samostojno, je določeno v ukrepih 1.1 Spodbujanje in razvoj turistične ponudbe, 1.2. Spodbujanje trajnostne pridelave hrane, 1.3 Aktiviranje notranjih virov. V posebnih določilih je določeno: podprte bodo samo operacije, v katere bosta vključena več kot dva partnerja. S tem je jasno razvidno, katera področja oz. ukrepi se lahko izvajajo v obliki partnerstev v javnem pozivu in zagotovljeno razmerje določeno v uredbi. 5. Sredstva ESRR se dodelijo preko Posredniškega organa MGRT iz proračunskih postavk 160361 PN 9.5 – CLLD izvajanje – Z – EU in 160362 PN 9.5 – CLLD izvajanje – Z – Slovenska udeležba. 6. Partnerji, ki sodelujejo v operaciji morajo imeti sklenjeno konzorcijsko pogodbo. 7. Operacije morajo biti označene skladno z Navodili organa upravljanja na področju komuniciranja vsebin evropske kohezijske politike v programskem obdobju 2014-2020. 8. Če vrednost posamezne operacije znaša nad 20.000 EUR se lahko izvaja v treh fazah, vendar mora biti vrednost posameznega zahtevka za izplačilo višja od 5.000 EUR, 9. Upravičenec, ki je pravna ali fizična oseba, ima lahko na dan oddaje vloge do 50 EUR neporavnanih zapadlih davčnih obveznosti do države.   **Upravičenost stroškov**   1. Upravičeni so le tisti stroški, ki so neposredno povezani z operacijo in cilji operacije. 2. Upravičeni stroški operacije se ne smejo sofinancirati iz drugih javnih virov, razen kadar so   upravičenci občine, ki so članice LAS. V tem primeru se prispevek občin ne šteje za javna sredstva.   1. V skladu z 2. odstavkom 28. Člena Uredbe CLLD so upravičeni samo stroški, ki so nastali skladno s posebnimi pogoji zadevnega sklada in so opredeljeni v Navodilih organa upravljanja o upravičenih stroških za sredstva evropske kohezijske politike (www.euskladi.si/sl/dokumenti/navodila/nus-2014-2020-verzija-1-01.pdf), ter stroški, ki jih je LAS v Strategiji lokalnega razvoja opredelila kot upravičene. 2. Najnižja vrednost javne podpore posamezne operacije, ki se sofinancira je 5.000 EUR. Najvišji znesek javne podpore za posamezno operacijo je 300.000 EUR. 3. Operacija se izvede le na območju LAS, razen če gre za stroške promocije, ki se lahko izvedejo na območju Slovenije, razen v mestih z več kot 10.000 prebivalci (programsko območje). 4. Če so upravičenci zavezanci za ZJN-3, se mora operacija izvajati skladno z zakonodajo na področju javnih naročil. Upravičenci, ki niso zavezanci pa morajo izvajati operacijo skladno s temeljnimi načeli ZJN-3. 5. Upravičenci, ki vodijo računovodstvo v skladu z nacionalnimi predpisi in so vključeni v izvajanje operacij morajo za upravičene in dejansko nastale stroške voditi ločeno računovodstvo ali ločeno računovodsko kodo za vse transakcije v zvezi z operacijo. 6. Stroški, ki zajemajo stroške opravljenih storitev arhitektov, inženirjev in svetovalcev, za pridobitev gradbenega dovoljenja, projektne oz. tehnične dokumentacije, stroški svetovanja povezani z okoljsko in ekonomsko trajnostjo, študije izvedljivosti, geodetska in agronomska dela, arheološka izkopavanja in gradbeni nadzor nad izvedbo gradbenih in obrtniških del. Datum začetka upravičenosti stroškov je 1.1.2014. Ti stroški lahko predstavljajo največ 10% upravičenih stroškov. 7. Stroški za namen koordinacije in vodenja operacije lahko zajemajo največ 10% upravičenih stroškov za zadevno operacijo. 8. Stroški promocije na programskem območju, ki se neposredno navezujejo na izvajanje operacije, lahko zajemajo največ 10% odstotkov upravičenih stroškov za zadevno operacijo. 9. Upravičenec iz lastnih sredstev zagotovi pokrivanje 20 % upravičenih stroškov in neupravičene stroške.   **Neupravičeni stroški:**   * stroški materiala, opreme in storitev, namenjenih za zasebno rabo, * splošni upravni stroški, * obresti za dolgove, * davek na dodano vrednost, * stroški priprave vloge in zahtevka za izplačilo, * rabljena oprema in mehanizacija, * štipendije in nagrade, * naročnine na časopise in drugo periodiko, * stroški izobraževanj in usposabljanj, ki niso neposredno povezani z aktivnostmi operacije in stroški izdelave dokumentacije, študij, analiz, ocen, strategij in drugih podobnih raziskav, kadar niso neposredno povezane z določeno operacijo, * stroški nakupa zemljišč, * prispevek v naravi, * nepremičnine na katerih se opravlja izvršba v skladu s predpisi, ki urejajo izvršbo in zavarovanje   **Ukrepi**  **CILJ 1. Spodbujanje podjetniških idej, ki vključujejo notranje vire za ustvarjanje novih delovnih mest**  **Ukrep 1.1 Spodbujanje in razvoj turistične ponudbe**  **Opis ukrepa:**  Sredstva se namenijo za razvoj novih inovativnih turističnih produktov, prireditev in storitev z namenom dviga kvalitete storitev, trženja in mreženja. V ukrep se lahko vključujejo manjše naložbe v turistično infrastrukturo, obnovo objektov kulturne dediščine in ureditev območja naravnih vrednot, kadar je to potrebno za izvedbo operacije. Posebna pozornost bo namenjena vključevanju mladih in drugih ranljivih skupin. Inovativnost posameznih operacij mora biti izražena z novo vsebino, drugačno izvedbo ali vključuje nove ciljne skupine.  **Upravičene aktivnosti:**   1. izobraževanja, delavnice, ogledi dobrih praks ipd., 2. stroški organizacije novih prireditev namenjenih obiskovalcem, 3. nakup opreme, 4. naložbe v manjšo turistično infrastrukturo, 5. manjše naložbe v obnovo objektov kulturne dediščine, 6. ureditev območja naravnih vrednot, 7. stroški promocije, stroški trženja povezani z operacijo, 8. drugi materialni stroški in storitve.   **Posebna določila**:   1. podprte bodo samo operacije, v katere bosta vključena več kot dva partnerja, 2. operacije, ki bodo vključevale samo naložbo ne bodo upravičene do sofinanciranja v okviru tega ukrepa.   **Ukrep 1.2. Spodbujanje trajnostne pridelave hrane**  **Opis ukrepa**  Ukrep bo spodbujal nove modele trženja lokalno pridelane hrane, vzpostavljanje kratkih dobavnih verig, uporabe lokalne hrane v osnovnih šolah, ureditvi prostorov za trženje in pridelavo hrane, naložbe v sodelavne prostore in druge prostore potrebne za izvedbo operacij, ureditev učnih vrtičkov, izobraževalnih kmetij ter prostorov za prikaz in prakticiranje tradicionalnih kmečkih opravil namenjenih izobraževanju in spoznavanju pomena kakovostno pridelane hrane. Do podpore bodo upravičene le operacije, v katere bo vključenih več partnerjev.  **Upravičene aktivnosti**:   * izobraževanja, delavnice, ogledi dobrih praks ipd.,  1. stroški organizacije novih prireditev namenjenih obiskovalcem, 2. stroški manjših naložb in nakup opreme, 3. stroški promocije, stroški trženja, 4. drugi materialni stroški in storitve.   **Posebna določila**:   1. podprte bodo samo operacije, v katere bosta vključena več kot dva partnerja, 2. operacije, ki bodo vključevale samo naložbo ne bodo upravičene do sofinanciranja v okviru tega ukrepa.   **Ukrep 1.3 Aktiviranje notranjih virov**  **Opis ukrepa:**  Ukrep bo usmerjen v spodbujanje razvoja podjetništva, ki bo temeljilo na uporabi notranjih virov (človeški, materialni, itd). Podprte bodo podjetniške ideje, ki bodo za doseganje cilja aktivnosti usmerjale v izobraževanje in povezovanje strokovnih inštitucij z gospodarskimi subjekti, nudile podporo pri realizaciji podjetniških pobud in povezovanju v različne oblike partnerstev, tudi s pomočjo manjših naložb v skupne prostore, ki jih uporabljajo deležniki sorodnih panog (npr.: sodelavni prostori), ter spodbujanju razvoja ustvarjalnih skupnosti. Do podpore bodo upravičene le operacije, v katere bo vključenih več partnerjev.  **Upravičene aktivnosti**:   1. stroški izobraževanj, delavnic, 2. materialni stroški in stroški storitev, 3. stroški manjših naložb in nakup opreme, 4. stroški promocije in stroški trženja.   **Posebna določila**:   1. podprte bodo samo operacije, v katere bosta vključena več kot dva partnerja, 2. operacije, ki bodo vključevale samo naložbo ne bodo upravičene do sofinanciranja v okviru tega ukrepa.   **CILJ 3: Ohranjanje narave in kulturne krajine**  **Ukrep 3.1 Ohranjanje naravnih virov**  **Opis ukrepa:**  Na območju LAS sta dve zavarovani območji narave (Krajinski park Ljubljansko barje in Polhograjski dolomiti) in veliko območji Nature 2000. Zaradi poglabljanja neravnovesja med varstvom narave, kmetijstvom, turizmom in podjetništvom bodo podprte operacije, katerih vsebina bo usmerjena v izobraževanje in ozaveščanje o pomenu ohranjenega okolja, zagotavljanju interpretacije narave, povezovanju strokovnih inštitucij z gospodarskimi subjekti in ohranjanju habitatov, spodbujanju razvoja okolju prilagojenih kmetijskih praks, ozaveščanju in ukrepanju glede invazivnih tujerodnih rastlinskih in živalskih vrst.  **Upravičene aktivnosti**:   1. stroški izobraževanj, delavnic, 2. materialni stroški in stroški storitev, 3. stroški manjših naložb in nakup opreme, 4. stroški promocije.   **CILJ 4: Zmanjšanje onesnaženosti okolja in ohranjanje naravnih virov**  **Ukrep 4.1 Zmanjšanje onesnaženosti okolja**  **Opis ukrepa:**  Ukrep je bo usmerjen v izobraževanje in osveščanje lokalnega prebivalstva in obiskovalcev ter razvijanju modelov krožnega gospodarstva in okolju prijaznejše (trajnostne) mobilnosti. Podprte bodo operacije, ki razvijajo sisteme zbiranja in ponovne uporabe odpadkov, z namenom zagotavljanja daljšega kroženja izdelkov v rabi in okolju prijaznejšo mobilnost, ki bo povezovala različne oblike prevoza (javna prevozna sredstva, železnica, kolesarstvo, ipd), vključno z manjšimi vlaganji v okoljsko infrastrukturo in obnovo sistemov tematskih, kolesarskih in drugih poti, ki vplivajo na zmanjševanje emisij toplogrednih plinov. Podprte bodo operacije ozaveščanja o onesnaževalih zunanjega zraka, zlasti ko gre za ogrevanje z neprimerno pripravljeno lesno biomaso in drva.  **Upravičene aktivnosti**:   1. stroški izobraževanj, delavnic, ogledov dobrih praks, 2. materialni stroški in stroški storitev, 3. stroški manjših naložb in nakup opreme, 4. stroški promocije.   **CILJ 5: Okrepiti socialni kapital območja in socialno integracijo med prebivalci**  **Ukrep 5.1 Izvajanje aktivnosti za utrjevanje zavesti o lokalni pripadnosti**  **Opis ukrepa:**  Podprte bodo operacije, ki bodo spodbujale različne oblike društvenih dejavnosti in druge oblike povezovanja, ki bodo okrepile lokalno identiteto prebivalcev. Podprta bodo izobraževanja, delavnice, prireditve in predstavitve, vključno z manjšimi naložbami namenjenimi ureditvi prostorov. Z višjo intenzivnostjo sofinanciranja bomo spodbujali inovativne in partnerske operacije ter operacije, ki bodo vključevale ranljive in druge skupine.  **Upravičene aktivnosti**:   1. stroški izobraževanj, delavnic, ogledov dobrih praks, 2. materialni stroški in stroški storitev, 3. stroški manjših naložb in nakup opreme, 4. stroški promocije.   **Ukrep 5.2 Oblikovanje in aplikacija modelov medgeneracijskega sodelovanja in**  **vključevanja vseh ranljivih skupin v gospodarske in družbene aktivnosti**  **Opis ukrepa:**  Aktivnosti bomo usmerjali v razvoj modelov medgeneracijskega povezovanja in sodelovanja, vključevanja ranljivih in drugih skupin v družbeno življenje lokalne skupnosti ter v gospodarske aktivnosti. Podprta bodo izobraževanja, delavnice, prireditve in predstavitve, vključno z manjšimi naložbami namenjenimi ureditvi prostorov. Z višjo intenzivnostjo sofinanciranja bomo spodbujali inovativne in partnerske operacije ter operacije, ki bodo vključevale ranljive in druge skupine.  **Upravičene aktivnosti**:   1. stroški izobraževanj, delavnic, ogledov dobrih praks, 2. materialni stroški in stroški storitev, 3. stroški manjših naložb in nakup opreme, 4. stroški promocije. |

**IV. Državne pomoči**

Javna podpora iz naslova Uredbe o izvajanju lokalnega razvoja, ki ga vodi skupnost v programskem obdobju 2014-2020 (Uradni list RS, št. 42/15, 28/16), se dodeli v skladu s pravili državnih pomoči v skladu z Uredbo 1407/2013/EU, kjer je to relevantno.

Pomoč »de minimis« je priglašena na podlagi Programa izvajanja finančnih spodbud MGRT 2015– 2020, objavljenim na spletni strani MGRT (št. sheme: M001-2399245-2015) in na podlagi proglasitve MKGP: Pomoč de minimis za izvajanje lokalnega razvoja, ki ga vodi skupnost v obdobju 2014-2020 (št. sheme: M001-5022851-2016).

Pri tem je potrebno upoštevati, da skupna vrednost pomoči, dodeljena istemu upravičencu oziroma enotnemu podjetju na podlagi pravila »de minimis« v skladu z Uredbo Komisije (ES) št. 1407/2013 z dne, 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (Uradni list EU L 352, 24.12.2013), ne sme preseči 200.000,00 EUR v obdobju zadnjih treh proračunskih let, ne glede na obliko in namen pomoči ter ne glede na to, ali se pomoč dodeli iz sredstev države, občine ali Unije.

Upravičenec mora k vlogi priložiti izjave, ki so del razpisne dokumentacije:

-pisno izjavo o vseh drugih pomočeh »de minimis«, prejetih v predhodnih dveh letih in tekočem proračunskem letu,

-pisno izjavo o drugih že prejetih ali zaprošenih pomočeh »de minimis« in zagotovilo, da z dodeljenim zneskom ne bo presežena zgornja meja »de minimis pomoči« ter intenzivnost pomoči po drugih ukrepih,

-pisno izjavo, da gre za enotno podjetje z navedbo povezanih podjetij.

»De minimis pomoč se šteje za dodeljeno z izdajo odločbe ARSKTRP za sklad EKSRP in . pogodbo, ki jo izda MGRT za sklad ESRR.

**V.Sprememba javnega poziva in dokumentacije za oddajo operacije**

V primeru spremembe javnega poziva in razpisne dokumentacije pred zaključkom javnega poziva bodo popravki objavljeni na spletni strani: <http://lasbarje.si>. Prijavitelji so dolžni upoštevati vse morebitne spremembe javnega poziva in razpisne dokumentacije.

V primeru dodatnih zahtev s strani zadevnega sklada, ARSKTRP oz. MGRT glede dokumentacije za oddajo operacije po zaključku javnega poziva, LAS Barje z zaledjem lahko zahteva, da prijavitelj operacije dopolni dokumentacijo v skladu z navodili

**VI. Vsebina vloge**Prijavni obrazec:

* osnovne podatke o upravičencih,
* naziv operacije,
* opis operacije in načrtovane aktivnosti,
* območje (lokacija izvajanja operacije),
* cilje, ki jih zasleduje operacija,
* dinamiko izvajanja in črpanja finančnih sredstev načrtovane operacije,
* finančni načrt oziroma zaprta finančna konstrukcija,

Priloge:

* dokazila o že prejetih javnih sredstvih,
* obvezne priloge, ki izhajajo iz predpisov Evropske unije ali nacionalne zakonodaje glede na tip
* operacije (npr. dovoljenja, soglasja, izjave,..),
* elektronska verzija vloge z vsemi prilogami.

**VII. Merila**

Vloge, ki dosežejo manj kot 11 točk niso upravičene do sofinanciranja.

|  |  |  |
| --- | --- | --- |
|  | **MERILA** |  |
| **1** | **DOSEGANJE HORIZONTALNIH CILJEV EU** | **9** |
|  | Operacija prispeva k blaženju podnebnih sprememb in prilagajanju nanje | 3 |
|  | Operacija prispeva k ohranjanju narave, okolja in spodbuja rabo endogenih  potencialov | 3 |
|  | Spodbujanje enakosti moških in žensk ter nediskriminacija | 3 |
| **2** | **ZASLEDOVANJE CILJEV SLR** | **15** |
|  | Spodbujanje podjetniških idej, ki vključujejo notranje vire za ustvarjanje novih  delovnih mest | 3 |
|  | Izboljšanje kakovosti bivanja | 3 |
|  | Ohranjanje narave in kulturne krajine | 3 |
|  | Zmanjšanje onesnaženosti okolja in ohranjanje naravnih virov | 3 |
|  | Okrepiti socialni kapital območja in socialno integracijo med prebivalci | 3 |
| **3** | **OKOLJSKA TRAJNOST OPERACIJE** | **10** |
|  | Načrtovane aktivnosti izboljšujejo kakovost bivanja z vidika varovanja in ohranjanja  okolja | 10 |
|  | Načrtovane aktivnosti ohranjajo kakovost bivanja z vidika varovanja in ohranjanja  okolja | 5 |
| **4** | **SOCIALNA VZDRŽNOST** | **10** |
|  | Aktivnosti operacije so namenjene vsaj dvema ranljivima skupinama | 10 |
|  | Aktivnosti operacije so namenjene vsaj eni ranljivi skupini | 5 |
| **5** | **EKONOMSKA TRAJNOST** | **20** |
|  | Operacija jasno zagotavlja vsaj eno novo delovno mesto (zaposlitev za polni  delovni čas, skladno z zakonom o delovnih razmerjih. Delovno mesto se mora  ohranjati vsaj 3 leta po izplačilu zahtevka) | 10 |
|  | Operacija zagotavlja registracijo dopolnilne dejavnosti na kmetiji, osebnega  dopolnilnega dela ali druge sorodne oblike | 10 |
| **6** | **VKLJUČENOST PARTNERJEV** | **10** |
|  | Pri operaciji sodelujejo najmanj 4 partnerji (prijavitelj in najmanj 3 partnerji različnih  sektorjev) | 10 |
|  | Pri operaciji sodelujejo najmanj 3 partnerji (prijavitelj in najmanj 2 partnerja različnih  sektorjev) | 5 |
|  | Pri operaciji sodelujeta 2 partnerja (prijavitelj in 1 partner različnih sektorjev) | 3 |
| **7** | **VKLJUČENOST PREBIVALSTVA** | **8** |
|  | Operacije ima učinek na več kot 500 prebivalcev | 8 |
|  | Operacije ima učinek na več kot 300 in manj kot 499 prebivalcev | 5 |
|  | Operacije ima učinek na manj kot 299 prebivalcev | 2 |
| **8** | **TERITORIALNA POKRITOST** | **8** |
|  | Operacija se izvaja na območju več kot petih občin | 8 |
|  | Operacija se izvaja na območju treh in štirih občin | 5 |
|  | Operacija se izvaja na območju manj kot treh občin | 2 |
| **9** | **INOVATIVNOST OPERACIJE** | **10** |
|  | Operacija je inovativna in ustvarja novo dodano vrednost v okolju (uporaba novih  metod, pristopov in programov, uvajanje novih storitev in proizvodov, uvajanje  novih znanj,..) | 10 |
|  | Operacija je delno inovativna (vsebina operacije ni nova, se pa izvaja na drugačen  način ali vključuje nove ciljne skupine) | 5 |
|  | **SKUPAJ** | **100** |

**VIII. Objava javnega poziva**

Operacije bodo izbrane na podlagi 2. javnega poziva LAS Barje z zaledjem, ki je bil dne, **10. 4. 2018** objavljen na spletni strani Las Barje z zaledjem: [www.lasbarje.si](http://www.lasbarje.si). Javni poziv bo odprt najmanj 30 dni.

**IX. Razpisna dokumentacija**

Razpisna dokumentacija (navodila in obrazci) je na voljo na spletnem naslovu [www.lasbarje.si](http://www.lasbarje.si)

**X. Način prijave in roki**

Izpolnjeno razpisno dokumentacijo z vsemi prilogami vlagatelji pošljejo prek izvajalca poštnih storitev na naslov LAS.

Ovojnica mora biti opremljena z naslednjimi podatki: **LAS Barje z zaledjem**, Dragomer, Na Grivi 5, 1358 Log pri Brezovici, s pripisom **»ne odpiraj, javni poziv«**, oz. pripisom iz katerega je razvidno, da se vloga nanaša na prijavo na javni poziv. Na hrbtni strani mora biti označen **naslov pošiljatelja vloge**. **Vloge iz katerih ni razvidno, da se nanašajo na javni poziv se zavrže**.

Vloga mora biti oddana na pošto najkasneje **2. 11. 2018.**

**XI. Obravnavanje in pregled vlog**

Odpiranje pravočasno prispelih vlog bo v roku 8 dni od zaključka javnega poziva, v prostorih LAS. Odpiranje vlog ni javno. Prispele vloge bo pregledala in strokovno ocenila ocenjevalna komisija, ki jo imenuje upravni odbor.

Ocenjevalna komisija v roku 8 dni od odpiranja vlog pisno pozove vlagatelje nepopolnih vlog, da jih dopolnijo. Rok za dopolnitev vlog je 15 dni od prejema vloge. Vloge vlagateljev, ki vloge ne dopolnijo v roku, se zavržejo.

Vlagatelja popolne vloge, ki je vsebinsko nerazumljiva, se pozove, da jo pojasni. Vlagatelj mora opraviti pojasnitev v roku in na način, določen v zahtevi za pojasnitev. Po prejemu pojasnitve se vloga na javni poziv ponovno pregleda.

S sklepom

se zavrže vloge:

* ki so prepozno prispele,
* ki niso oddane na predpisani razpisni dokumentaciji,
* nepopolne vloge, ki jih v navedenem roku vlagatelj ne dopolni ali jih dopolni neustrezno

in zavrne vloge:

* ki so neutemeljene,
* z nasprotujočimi podatki v vlogi in prilogah,
* ki so vložene v nepravilno opremljenih ovojnicah,
* vsebinsko neustrezne vloge,
* ki ne bodo izpolnjevale pogojev za prijavo.

**XII. Obveščanje o izboru**

Vlagateljem, katerih vloge izpolnjujejo predpisane pogoje iz predpisov in javnega poziva ter so za ta namen zagotovljena sredstva, se izda predlog odločitve o izboru, ki jo podpiše predsednik LAS. Vlagatelje se pozove k podpisu pogodbe, ki jo morajo podpisati v roku 8. dni od prejema. Če se vlagatelj ne odzove, se šteje, da je umaknil vlogo.

Rok za izdajo odločitve je 60 dni od ugotovitve vseh dejstev.

Po podpisu pogodbe LAS Barje z zaledjem izbrane operacije predloži v potrditev organu pristojnemu za končno odobritev operacije, in sicer operacije, ki se sofinancirajo iz EKSRP na ARSKTRP ter operacije, ki se sofinancirajo iz ESRR na MGRT. Ustrezni organ ponovno preveri vsebino in popolnost vlog ter na podlagi morebitnih dopolnitev odloči o odobritvi oziroma zavrnitvi operacije.

Poziv za dopolnitev vloge pristojni organ posreduje LAS Barje z zaledjem, ki o tem obvesti upravičenca. Las Barje z zaledjem skupaj z vlagateljem pripravi dopolnitev in jo vloži na pristojni organ.

ARSKTRP ali MGRT odloči o odobritvi oziroma zavrnitvi operacije. Obvestilo o odločitvi posredujeta LAS. MGRT z upravičencem, ki mu je bila odobrena operacija za sofinanciranje s sredstvi ESRR, sklene pogodbo o sofinanciranju

**XIII. Pritožba na odločitev**

O pritožbi na predlog odločitve o izboru LAS, odloča Skupščina LAS. Rok za pritožbo je 8 dni od prejema predloga odločitve o izboru. V pritožbi morajo biti opredeljeni razlogi. Predmet pritožbe ne morejo biti postavljena merila za ocenjevanje vlog. O pritožbi mora biti odločeno v roku 15 dni.

**XIV. Zahtevki za izplačilo**

Pred oddajo zahtevka mora biti operacija oz. posamezna aktivnost (kadar se operacija izvaja v več fazah) zaključena in plačani vsi računi.

Pred vložitvijo zadnjega zahtevka za izplačilo, pa mora biti zaključena celotna operacija. Vsi računi, ki jih upravičenec uveljavlja v zahtevku za izplačilo, morajo biti plačani in pridobljena morajo biti vsa potrebna dovoljenja in soglasja.

Sklop A (EKSRP) vsa dokazila, priložena zahtevku za izplačilo se morajo glasiti na upravičenca**.**

Sklop B (ESRR) dokazila priložena zahtevku za izplačilo se lahko glasijo na vodilnega partnerja ali na partnerja pri operaciji.

Zadnji rok za vložitev zahtevka je datum zaključka operacije, oz. najkasneje:

Sklop A (EKSRP) tri leta od pravnomočnosti odločbe o potrditvi s strani ARSKTRP

Sklop B (ESRR) tri leta od podpisa pogodbe o sofinanciranju z MGRT

LAS Barje z zaledjem je zastopnik za vlaganje zahtevkov.

Vlagatelj mora pri izvajanju operacije upoštevati tudi čas za administrativni zaključek vseh aktivnosti operacije in čas, ki ga LAS potrebuje za pregled oddanega zahtevka ter vlaganje zahtevka.

**XV. Neizpolnjevanje obveznosti**

1. Če upravičenec ne odstopi od izvedbe operacije v roku 30 dni od prejema odločbe o odobritvi operacije oziroma podpisa pogodbe o sofinanciranju ali zamudi rok za vložitev zahtevka za izplačilo, ki je določen v odločbi o odobritvi operacije oziroma pogodbi o sofinanciranju, ni upravičen do sredstev iz naslova zadevnega podukrepa. Upravičenca se izključi iz zadevnega podukrepa za koledarsko leto neizpolnitve obveznosti in naslednje koledarsko leto. Če upravičenec dokaže, da je pred potekom roka na naslov LAS vložil zahtevo za odstop od pravice do sredstev ali zahtevek za izplačilo in je LAS zamudil rok za vložitev zahteve za odstop od pravice do sredstev ali zahtevka za izplačilo, se LAS ob prvem zahtevku za izplačilo iz naslova podukrepa "Podpora za tekoče stroške in stroške animacije", ki ga vloži po ugotovljeni kršitvi, izplača le 50 odstotkov zaprošenega zneska, 50 odstotkov pa je za LAS izgubljenih.

2. Upravičenec, ki uvede bistvene spremembe, določene v 71. členu Uredbe 1303/2013/EU in odtuji predmet podpore ali predmet podpore uporablja v nasprotju z namenom, za katerega je prejel javno podporo, mora vsa izplačana sredstva vrniti v proračun Republike Slovenije, skupaj z zakonitimi zamudnimi obrestmi. Poleg tega se upravičenca izključi iz prejemanja podpore v okviru istega podukrepa za koledarsko leto ugotovitve kršitve in naslednje koledarsko leto.

3. Če upravičenec ne hrani dokumentacije kot je določeno v XVI. poglavju javnega poziva mora v proračun RS vrniti 10% izplačanih sredstev skupaj z zakonitimi zamudnimi obrestmi.

4. Upravičenec, ki krši določbo prvega odstavka 65. člena Uredbe o izvajanju lokalnega razvoja, ki ga vodi skupnost v programskem obdobju 2014-2020 (Uradni list RS, št. 42/15, 28/16) in ni označil sofinancirane operacije ali je označbo odstranil, mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi.

5. Če se ugotovi, da je upravičenec namerno vložil napačno vlogo iz 45. člena Uredbe o izvajanju lokalnega razvoja, ki ga vodi skupnost v programskem obdobju 2014-2020 (Uradni list RS, št. 42/15, 28/16), ali zahtevek za izplačilo iz 46. člena Uredbe o izvajanju lokalnega razvoja, ki ga vodi skupnost v programskem obdobju 2014-2020 (Uradni list RS, št. 42/15, 28/16 in 72/2017), (navajanje lažnih podatkov, izjav), mora v proračun Republike Slovenije *vrniti vsa izplačana sredstva skupaj z zakonitimi zamudnimi obrestmi. Upravičenec se izključi iz zadevnega podukrepa za koledarsko leto neizpolnitve obveznosti in naslednje koledarsko leto.*

6. Kadar upravičenec operacije ne izvede v skladu z odobreno operacijo in krši določbe dvanajstega odstavka 29. člena ali trinajstega odstavka 36. člena Uredbe o izvajanju lokalnega razvoja, ki ga vodi skupnost v programskem obdobju 2014-2020 (Uradni list RS, št. 42/15, 28/16),*se mu podpora ne izplača.*

7. Če upravičenec ne doseže ciljev operacije, kot je to opredelil v vlogi se mu na podlagi 45. člena Uredbe o izvajanju lokalnega razvoja, ki ga vodi skupnost v programskem obdobju 2014-2020 (Uradni list RS, št. 42/15, 28/16), *obseg podpore v sorazmernem deležu zniža, kar pomeni, da se mu zniža delež podpore v enakem odstotku, kot ni bil dosežen zastavljeni cilj.*

**XVI. Hranjenje dokumentacije**

Upravičenec, ki prejme podporo, mora vso dokumentacijo hraniti 5 let od dneva zadnjega izplačila podpore in 10 let, če je bila podpora dodeljena v skladu z državnimi pomočmi »de minimis«. Če upravičenec ne hrani dokumentacije, kot to določa drugi odstavek 50. člena Uredbe o izvajanju lokalnega razvoja, ki ga vodi skupnost v programskem obdobju 2014-2020 (Uradni list RS, št. 42/15, 28/16), mora v proračun Republike Slovenije vrniti deset odstotkov izplačanih sredstev skupaj z zakonitimi obrestmi.

**XVII. Zahteve glede dostopnosti dokumentacije**

Upravičenec mora omogočiti dostop do dokumentacije o operaciji ter kontrolo na kraju samem kontrolnim organom, organu upravljanja, revizijskim in drugim organom, ki opravljajo nadzor nad porabo sredstev EKSRP in ESRR. Zadevni organi lahko kadarkoli ugotavljajo dejansko stanje in izpolnjevanje obveznosti upravičenca.

Upravičenec, ki iz neutemeljenega razloga ne omogoči kontrole na kraju samem ( v skladu s četrtim odstavkom 53. člena Uredbe o izvajanju lokalnega razvoja, ki ga vodi skupnost v programskem obdobju 2014-2020 (Uradni list RS, št. 42/15, 28/16, 73/2016 in 72/2017) in jo nepreklicno odkloni, mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi.

**XVIII. Posledice neizpolnjevanja obveznosti**

Neizpolnitev ali kršitev obveznosti se v primeru financiranja iz naslova EKSRP sankcionira v skladu s 63. členom Uredbe 1306/2013/EU, 63. členom Uredbe 809/2014/EU, Uredbo o izvajanju lokalnega razvoja, ki ga vodi skupnost v programskem obdobju 2014-2020 (Uradni list RS, št. 42/15, 28/16, 72/2017) in 57. členom zakona, ki ureja kmetijstvo. Neizpolnjevanje in kršitev obveznosti sofinanciranih iz naslova ESRR, se sankcionira v skladu s 143. členom Uredbe 1303/2013/EU.

Dvojno uveljavljanje stroškov in izdatkov, ki so že bili povrnjeni iz katerega koli drugega vira ni dovoljeno. Če je dvojno uveljavljanje stroškov in izdatkov namerno, se bo obravnavalo kot goljufija. V primeru neupravičenega koriščenja sredstev se vzpostavi terjatev do upravičenca. Postopek vračila se izvede v skladu s predpisi, ki urejajo izvajanje proračuna v Republiki Sloveniji.

**XIX. Informacije**

Za vse dodatne informacije, pomoč pri pripravi vloge in svetovanjem povezanim s pripravo in prijavo vloge na javni poziv, se lahko obrnete na [info@lasbarje.si](mailto:info@lasbarje.si) , do treh dni pred potekom roka za prijavo. Vprašanja in odgovori bodo sproti objavljeni na spletni strani www.lasbarje.si.

Št.: 004-1-2018-3

Datum: 23. 8. 2018

Miran Stanovnik l.r,

predsednik